VLÁDA SLOVENSKEJ REPUBLIKY

N á v r h 

UZNESENIA
VLÁDY SLOVENSKEJ REPUBLIKY

k   N á v r h u   o d p o v e d e   v l á d y   S l o v e n s k e j    r e p u b l i k y
na Správu Európskeho výboru na zabránenie mučenia a neľudského či ponižujúceho zaobchádzania alebo trestania (CPT) z druhej periodickej návštevy Slovenska uskutočnenej v dňoch 9. – 18. októbra 2000

Číslo uznesenia:

Zo dňa:

Číslo materiálu:

Predkladateľ: 		minister spravodlivosti; minister vnútra; minister práce, sociálnych vecí  
                                    a rodiny

Podnet:	podľa článku 10 Európskeho dohovoru na zabránenie mučenia a neľudského či ponižujúceho zaobchádzania alebo trestania

Stupeň utajenia:	nezverejňovať 

UZNESENIE VLÁDY SLOVENSKEJ REPUBLIKY

Vláda 

A.	berie na vedomie

Správu pre vládu Slovenskej republiky o návšteve Slovenska vykonanej Európskym výborom na zabránenie mučenia a neľudského či ponižujúceho zaobchádzania alebo trestania (CPT) z druhej periodickej návštevy Slovenska v dňoch 9. – 18. októbra 2000 (ďalej len „Správa Výboru CPT“).

B.	schvaľuje

návrh Odpovede vlády Slovenskej republiky na Správu Výboru CPT (ďalej len „Odpoveď vlády SR“).

C.	súhlasí

C.1.	so zverejnením Správy Výboru CPT

C.2.	so zverejnením Odpovede vlády SR

C.3.	so zverejnením Informatívnej správy o zistených nedostatkoch v zariadeniach sociálnych služieb v pôsobnosti Ministerstva práce, sociálnych vecí a rodiny SR prezentovaných delegáciou Výboru CPT na záverečnom stretnutí 18. októbra 2000 a o prijatých a navrhovaných opatreniach

D.	ukladá

ministrovi vnútra
D.1.	novelizovať Nariadenie ministra vnútra SR č. 63/1998 o celách policajného zaistenia v zmysle odporúčaní Výboru CPT a v nadväznosti na predĺženie lehoty zadržania podľa novely Ústavy SR č. 90/2001 Z.z.

		Termín: december 2001

D.2.	venovať trvalú pozornosť činnosti sekcie kontroly a inšpekčnej služby Ministerstva vnútra Slovenskej republiky pri vyšetrovaní podaní zadržaných, zaistených a obvinených osôb na zranenia, ktoré im podľa ich vyjadrenia boli spôsobené  príslušníkmi Policajného zboru

	Termín:  1-krát ročne informovať vládu Slovenskej republiky

ministrovi vnútra
ministrovi spravodlivosti
ministrovi zdravotníctva
D.3.	preskúmať možnosti, zaujať stanovisko a predložiť na rokovanie vlády návrh riešenia výberu lekára osobami  zaistenými a zadržanými v zmysle odporúčaní Výboru CPT

	Termín: december 2001

ministrovi vnútra
ministrovi zdravotníctva
D.4.	predložiť návrh novelizácie zákona č. 219/1996 Z.z. o ochrane pred zneužívaním alkoholických nápojov a o zriaďovaní a prevádzke protialkoholických izieb tak, aby tieto izby boli zriaďované priamo zo zákona bez dohody s obcou, pre ktorú sa takáto izba zriaďuje a aby ich činnosť bola finančne zabezpečovaná zo štátneho rozpočtu

		Termín: december 2001

ministrovi spravodlivosti
ministrovi vnútra
ministrovi práce, sociálnych vecí a rodiny
ministrovi zdravotníctva
prednostom krajských úradov
D.5.	prijať a realizovať opatrenia uvedené v Odpovedi vlády SR za účelom vykonania odporúčaní Výboru CPT

D.6.	zabezpečiť trvalú realizáciu odporúčaní Výboru CPT v aplikačnej praxi

	Termín: priebežne, 1-krát ročne vykonať kontrolu plnenia prijatých opatrení

ministrovi spravodlivosti
ministrovi vnútra
ministrovi zdravotníctva
D.7.	kvantifikovať finančné prostriedky na realizáciu navrhovaných opatrení uvedených v Odpovedi vlády SR a predložiť požiadavky na finančné prostriedky na rokovanie vlády

	Termín: máj 2002

prednostom krajských úradov
D.8.           kvantifikovať finančné prostriedky na realizáciu navrhovaných opatrení   
                  uvedených v Odpovedi vlády SR a prostredníctvom ministra vnútra a ministra práce, sociálnych vecí a rodiny predložiť požiadavky na finančné prostriedky na rokovanie vlády

	Termín: máj 2002

ministrovi spravodlivosti
D.9.	zaslať Výboru CPT Odpoveď vlády SR

	Termín: do 3. novembra 2001

E.	ukladá

vedúcemu Úradu vlády
ministrovi spravodlivosti
ministrovi vnútra
ministrovi práce, sociálnych vecí a rodiny
ministrovi zdravotníctva
zabezpečiť vykonanie kontroly plnenia časti D. tohto uznesenia a uznesení vlády č. 21 z roku 2001, č. 473 z roku 2001 a 593 z roku 2001.

Termín: I. polrok 2002

F.	odporúča

generálnemu prokurátorovi
F.1.	trvale zabezpečovať preverovanie postupu sekcie kontroly a inšpekčnej služby Ministerstva vnútra Slovenskej republiky v prípadoch podaní zadržaných, zaistených a obvinených osôb na zranenia, ktoré im podľa ich vyjadrenia boli spôsobené príslušníkmi Policajného zboru, z ktorých vyplýva podozrenie z protiprávneho konania.

		Termín: priebežne

Vykonajú:

minister spravodlivosti
minister vnútra
minister práce, sociálnych vecí a rodiny
minister zdravotníctva
vedúci Úradu vlády

Na vedomie:

generálny prokurátor